 Akọròyìn Samuel Ogundipe wà ní ahámọ àwọn ọlọpàá Ati pé o ní iwe àṣíri níkawọ lọnà àìtọ ní èyí to lè gbógunti ààbo, àláàfíà tó tun le dá rògbòdiyan sílẹ lórílẹ-èdè yìí ni àwọn fi kan an. Àwọn iròyin tì ẹ leè ní ìfẹ síí: Bákan náà ní ilé-iṣẹ ọlọpàá tun ni àwọn ń fọjú ẹ ba ilé ẹjọ nítorí pe àwọn tun fi ẹsun kàn-án pé ó tẹ ojú ofin láti tú àṣírí tí kò yẹ kó tú, pẹlú ṣíṣẹ sí ofin ori ayélujara, ni èyi ti o ti jẹwọ si tí o si ti ṣetan láti jẹjọ. Ilé-iṣẹ ọlọpàá ní àwọn kìí ṣe arúfin súgbọn àwọn máa ń lépa ohun ti o máa ń mú ki ìjọba awa-ara-wa gbópọn síi. Ilé -ìṣẹ ọlọpàá rọ ará ìlú láti máa kọbiara sí àhesọ to gbòde kan láti ba orúkọ ọlọpàá jẹ lóri ọrọ náà. Kíló fàdí abájọ ti Ọlọpàá fi gbé akọròyin lọ ilẹ ẹjọ ni ìkọkọ Ileeṣẹ ọlọpaa ti gbe Samuel Ogundipẹ, akọroyin iwe iroyin Premium Times ti wọn mu lori iroyin kan to kọ lọ ile ẹjọ bayii. Wọn ko jẹ ki ẹni kankan mọ bẹẹ si ni wọn ko jẹ ko ni agbẹjọro. Ile ẹjọ magistrati to wa ni Kubwa ni wọn gbe e lọ lori ẹsun jija ileeṣẹ ọlọpàá lole. Iroyin sọ wi pe, Ogundipe ti kọkọ sọ fun awọn ọlọpàá naa pe oun ni lati ba agbẹjọro sọrọ ki oun to le lọ ile ẹjọ. Sugbọn nigba ti wọn gbe e de ile ẹjọ wọn ko jẹ ki adajọ mọ pe oniroyin ni. Adajọ naa wa ni ọlọpaa ṣi le gbe Ogundipe ti mọle fun ọjọ marun miiran. SARS ti bẹrẹ ìgbésẹ láti yọ àwọn ọbàyéjẹ kúro Ero awọn eniyan Naijiria lori ọrọ naa Ọgọọrọ ajafẹtọ ọmọniyan ati awọn ile iṣẹ iroyin nile ati loke okun ni wọn ti bu ẹnu ẹtẹ lu bi awọn ọlọpaa ti fi akoroyin eto aabo, amuel Ogundipe, fun iwe iroyin Premiun Times sahamọ Bakan naa, awọn oṣiṣẹ meji iwe iroyin naa, Musikilu Mojeed to jẹ olootu iroyin ati akọroyin eto ẹkọ, Azeezat Adedigba, naa kọkọ wa latimọle awọn ọlọpaa SARS ki wọn to dawọn silẹ. Ẹsun ti wọn fi kan an ni pe ko sọ ibi ti o ti ri iroyin kan to kọ ṣugbọn o kọ lati sọ ọ fun wọn. Ibeere to wa lọkan àwọn akọroyin ni pe ṣe a kò gbodo gbe iroyin iṣẹ iwadii to ba ti ṣe lodi si ọlọpaa tabi ijọba sita mọ ni? Àwọn iròyin tì ẹ leè ní ìfẹ síí: Ọdún 1940 ni wọn ti ń sin ọọnì ilé Delesolu ní Ìbàdàn Wo diẹ lara awọn oniroyin lorilẹ-ede Naijiria ti awọn ọlọpaa ti mu tabi dunkoko mọ ri: Ibraheema Yakubu, ti oun naa jẹ oniroyin pẹlu Hausa DW radio lugbadi awọn ọlọpaa nibi ti o ti n kọroyin lori iwọde wọọrọwọ ẹgbẹ musulumi nilu Kaduna lọdun 2017. Yakubu ni awọn ọlọpaa kọkọ fiya jẹ oun ki wọn to mu oun lọ. Ibraheema Yakubu náà wà lára àwọn oníròyìn tí wọn fara káasá ìkolù àwọn ọlọpàá Awọn ọlọpaa kọkọ fiya jẹ oniroyin meji, iyẹn, ọgbẹni Daniel Elombah ati ọgbẹni Tim Elombah ti wọn n ba ile iṣẹ iroyin ayelukara kan ṣiṣẹ ki wọn to mu wọn ni ọjọ kinni, oṣu kinni, ọdun 2018 nilu Nnewi, ipinlẹ Anambra. Wọn ni pe ẹṣẹ ti wọn ṣẹ ni iroyin kan lori ọga ọlọpaa Naijiria, Ibrahim Idris ti ko tẹ awọn ọlọpaa lọrun. Ìpínlẹ Anambra ni àwọn ọlapàá ti kọlu ọgbẹni Daniel Elombah Awọn ọlọpaa tun dunkoko mọ ọbinrin akọroyin Michaela Moye ti o n ba iwe iroyin Daily Times ṣiṣẹ wi pe o n ya fọto bi wọn ti n wole nilu Abuja lọdun 2011. Wọn kọkọ fiya jẹ ẹ ki wọn to fi agidi ni wọn fi gba kamẹra mọ lọwọ rẹ. Ọlọrun ló yọ Michaela Moye lẹyìn tí àwọn ọlọpàá gba kámẹrà lọwọ rẹ Awọn ọlọpaa kọkọ fiya jẹ Segun Salami to n ba Channels Television ṣiṣẹ nile ijọba ipinlẹ Kogi ki wọn to mu u ni ọjọ kejidinlogun, oṣu kẹjọ, ọdun 2017 ni iṣẹlẹ naa ṣẹlẹ nilu Lokoja Àwọn ọlapàá ilé ìjọba ìpínlẹ Kogi ni wọn kọlù oníròyìn Segun Salami Àwọn iròyin tì ẹ leè ní ìfẹ síí: Ọlọwọ òsì kọndọrọ Ilé iṣẹ ọlọpàá Nàìjíríà ní Samuel Ogundipe tí àwọn gbé lọ sí ilé ẹjọ ni àwọn fi ẹsùn olè kàn. : Samuel Ogundipe: Níní ìwé àṣíri ìjọba lọwọ lọnà àìtọ ni ẹṣẹ rẹ 